بایبارس میلادی ۱۲۲۳-جو ایلده دشت قیپچاقدا ایتیل ایله یاییق چایلاری اوْرتاسیندا بیر منطقه‌ده آنادان اوْلموشدور. میصرلی‌لر ترسینه دریسی آغ، گئنیش اۆزلو، کیچیک گؤزلو و اۇجا بوْی ایدی. گؤزلرینین بیرینده ساد (عربجه) (آغ سو، فارسجا: آب مروارید) واریمیش. بۇلغارلار بایبارسی کیچیک یاشدا اسیر آلیب، شامدا آی‌تکین بندقدارا ساتدیلار. آی‌تکین، بایبارسی میصرده ایوبّی سۇلطانی، صالح ایّوبا موحافیظلیک اۆچون گؤندردی. بایبارس باشاراجیقلی‌لیغی اۆچون تئزلیکجه ایّوبی‌لرین ساواش باشچی‌لاریندان اوْلدو.